ครม.ไฟเขียวทางด่วนพระราม 3-ดาวคะนอง-วงแหวนรอบนอกด้านตะวันตก
ครม.อนุมัติโครงการทางด่วนพระราม 3-ดาวคะนอง-วงแหวนรอบนอกด้านตะวันตกมูลค่าก่อสร้าง 3.04 หมื่นลบ.
6 มิ.ย. 2560

พล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) อนุมัติให้การทางพิเศษแห่งประเทศไทย (กทพ.) ดำเนินโครงการทางพิเศษสายพระราม3-ดาวคะนอง-วงแหวนรอบนอกกรุงเทพมหานครด้านตะวันตก โดยมีวงเงินลงทุนรวม 31,244 ล้านบาท ประกอบด้วย ค่าก่อสร้าง 30,437 ล้านบาท และ ค่าจัดกรรมสิทธิ์ที่ดิน 807 ล้านบาท โดยให้ กทพ.ใช้แหล่งเงินลงทุนโครงการจากการระดมทุนผ่านกองทุนรวมโครงสร้างพื้นฐานเพื่ออนาคตประเทศไทย (TFF) ขณะที่รัฐบาลอุดหนุนค่าจัดกรรมสิทธิ์ที่ดินทั้งหมด